Evald Okase muuseumis saab näha, mis on bioklaas | Kunst | ERR
Evald Okase muuseumis saab näha, mis on bioklaas ({{commentsTotal}})
{{1499404860000 | amCalendar}}
8. juulil avatakse Haapsalus Evald Okase muuseumi pööningusaalis rahvusvahelisel kuuma klaasi sümpoosionil valminud töödest ja installatsioonidest kokku pandud näitus BioGlass.
Haapsalu klaasipäevadel 3. juulist kuni 8.juulini huugas Evald Okase muuseumi õuel taas tulikuum klaas, mida vormiti seekord BioGlassi teemadel.
Kunstnikud interpreteerisid ja katsetasid kokkumängu klaasi ning taimede, looduse ja teadusega. BioGlassi erikülalisteks on biokunstnik Piibe Piirma Eestist ja toidutehnoloog Harry Baptist Hollandist.
Näitusel "Bioglass" saab näha Saksamaa tunnustatud kuuma klaasi kunstnikke Simone Fezerit ja Torsten Rötzsch'i, Läti klaasikunstnikku Anda Munkevicat ja Dainis Gudovskist, Venemaalt tuleb kohale Olga Kiritchek ja Eestist on kohal kunstnikud Kai Koppel, Eili Soon, Kateriin Rikken, Kairi Orgusaar, Herbert Orgusaar, Kati Kerstna, Erki Kannus ning Merle Kannus.
Näitus "BioGlass" jääb avatuks kuni 6. augustini.
Evald Okase kodune tarbekunst avas end publikule